ऑस्ट्रेलिया के गोल्ड कोस्ट में इस साल होने वाले राष्ट्रमंडल खेलों में भारतीय खिलाड़ियों की सूची में अपना नाम न होने के बाद पैरा एथलीट ने धमकी दी है कि अगर उसके नाम पर विचार नहीं किया गया तो वह इंडियन ऑलम्पिक एसोसिएशन के सामने आत्महत्या कर लेगी। एएनआई से बातचीत के दौरान पैरा पावर-लिफ्टर सकीना खातून ने कहा “मैं अभी तक देश का प्रतिनिधित्व करने वाले खिलाड़ियों की सूची में अपने नाम के दर्ज होने का इंतजार कर रही हैं। मैं इसके खिलाफ आखिर तक लडूंगी। अगर मेरा नाम सूची में शामिल नहीं किया जाता है तो मैं कोर्ट तक जाऊंगी क्योंकि उन्होंने मेरी जिंदगी खराब की है।”